दुकान से हजारों का सामान चोरी
अजीतवाल|शनिवार आधीरात को चोर एक बिजली की दुकान का शटर तोड़कर हजारों का सामान ले उड़े। दुकानदार को रविवार को सबेरे इस घटना की जानकारी मिली तो उसने पुलिस को सूचना दी। अजीतवाल पुलिस ने जांच के बाद चोरों के खिलाफ केस दर्ज कर लिया है। एएसआई संतोख सिंह ने बताया कि जीएस इलेक्ट्रिकल के मालिक जगतार सिंह ने बयान दर्ज कराए हैं कि शनिवार रात 8.00 बजे वह दुकान बंद करके घर चला गया। आज सबेरे उसने देखा कि उसकी दुकान के ताले शटर टूटा पड़ा है और सामान बिखरा पड़ा है। चोर 2 इन्वर्टर, एक मोटर तथा 5-6 छत वाले पंखे ले गए हैं।
hin_Deva hin_Deva